## Vijećnička pitanja:

Behija Kulović: Kulović: je postavila dva vijećnička pitanja. Prvo šta je sa izgradnjom gradskog vodovoda prema Ričici, Rojinom Potoku i Živaljima i drugo da li je donesen Akcioni plan za provođenje prihvaćenih preporuka iz Izvještaja o finansijskoj reviziji Općine Kakanj i koje od mjera su implementirane.

Eldin Mijoč: Mijoč: je postavio dva vijećnička pitanja i to hoće li do kraja 2022. godine biti asfaltiran put do Brnjica, te drugo koje su obaveze Općine Kakanj u vezi sa uspostavljanjem industrijske zone u Modrinju, odnosno da li postoje obaveze Općine u smislu da će se sredstvima Općine izgraditi pristupni put, ograditi industrijska zona, obezbijediti priključci za elektro, telekom, vodovodnu i kanalizacionu mrežu i koliko je potrebno sredstava za izvršavanje tih obaveza.

Armin Bašić: Bašić: je postavio dva vijećnička pitanja. Prvo pitanje je ko i na koji način u Zavodu za planiranje i izgradnju Općine Kakanj vodi i ažurira adresni registar ako Zavod za planiranje nije nadležan za poslove uspostave adresnog registra, niti posjeduje licencirani softver, niti struku koja bi se bavila navedenim poslom i koliko je koštala narudžba pločica na kućnim brojevima i nazivima ulica i naseljenih mjesta, te ko je bio nosilac izrade izvedbenog projekta i nadzor nad istim. Drugo pitanje je zašto 5 godina od izrade i usvajanja adresnog registra Općine Kakanj isti nikada nije verifikovan od strane Federalne geodetske uprave i Općina Kakanj nema niti jednu ulicu niti kućni broj iz navedenog registra ni u jednom navigacionom sistemu i kako je moguće da je adresni registar usvojen, a da ulice i brojevi nikada nisu razgraničeni po katastarskim česticama, odnosno kako je moguće da se postavljaju nazivi ulica i kućni brojevi bez izvedbenog projekta i bez sistema u kome se isti ažuriraju i dopunjuju.

Dževdet Huskić: Huskić: je postavio dva vijećnička pitanja. Prvo je kakav je status Auto-parka Centrotrans i postoji li neki rok za uklanjanje i čišćenje srušenih objekata u krugu nekadašnje Centrotransove garaže, te da li je objekat propisno obezbjeđen i da li postoje sankcije za vlasnike u skladu sa eventualnim inspekcijskim nalazom. Drugo pitanje je kako je moguće da JP „Grijanje“ neredovnim platišama usluga prijeti isključenjem sa mreže daljinskog grijanja dok istovremeno zahtjeve građana za isključenje sa sistema grijanja odbija uz obrazloženje da bi to narušilo toplotnu ravnotežu objekta i ugrozilo druge korisnike.

Vinka Aletović: Aletović: je postavila vijećnčko pitanje zašto nije došlo do realizacije projekta izgradnje kanalizacione mreže u MZ Tršće, za koji je projektna dokumentacija urađena u prošlom sazivu Savjeta MZ Tršće.

Aldin Šljivo: Šljivo: je postavio dva vijećnička pitanja i to da li Općina Kakanj ima namjeru uputiti zajedno sa Općinskim vijećem, incijativu prema Vladi Federacije i nadležnom ministarstvu da se donese Zakon o Gradu Kaknju, obzirom da Općina Kakanj ispunjava sve uslove propisane Zakonom o principima lokalne samouprave Federacije Bosne i Hercegovine da bude proglašena Gradom. Drugo pitanje da li je nadležna služba Općine Kakanj upoznata sa poteškočama u radu Udruženja „Zagrljaj“ koje ima poslovnicu u Kaknju, te je uputio apel na službu, ukoliko nije, da uspostavi komunikaciju sa Udruženjem i uputi prijedlog prema Općinskom načelniku odnoso Općinskom vijeću za prevazliženje poteškoća u radu ovog Udruženja.

Predsjedavajući je konstatovao da su vijećnici Branko Češljić i Sabit Čehajić postavili vijećničko pitanje bez korištenja govornice.

Branko Češljić: Češljić: je postavio dva vijećnička pitanja. Prvo je zašto se stalo sa izgradnjom pješačke staze u dolini Trstionice uz glavnu cestu od Brežanske stanice do Kraljeve Sutjeske i drugo zašto se stalo sa rješavanjem stanja zemljišnih knjiga u seoskim mjesnim zajednicama na području Općine Kakanj što je bilo započeto prije nekoliko godina.

Sabit Čehajić: Čehajić: je postavio vijećničko pitanje kojim traži informaciju o trenutnim aktivnostima na izgradnji trase puta Donji Kakanj – Kondžilo, te je tražio da se izvrši polijevanje trenutne trase puta zbog obaranje prašine.

## Vijećničke inicijative:

Mejrema Purišević: Purišević: je podnijela dvije vijećničke inicijative. Prva je za ugradnju rukohvata na postojećem trotoaru u ullici Osmana Džafića na potezu od zgrade Centra za socijalni rad do naseljenog mjesta Vila, jer je pješačka staza pored ceste koja vodi prema naselju Vila izrazito strma što predstavlja poteškoću prilikom